《春日过绿萝庵遇王驾部叙话赋》
明代·邓仪

解组归来筑旧山，新栽五柳荫云关。彤庭载锡褒封诏，白发重跻献纳班。

仙履浮香盈绮席，官袍纡锦映朱颜。辰溪灵秘如勾漏，亶觅砂床炼九还。

作者简介：邓仪，字文度，尝自号为山子，故名其斋曰进往以字励，晚更骆泾山人，又自称濠南圃，明无锡人，隐逸不仕，以山人为称。